ברוך שמעון סלומון

הרב ברוך שמעון סלומון (ה' בטבת ה'ת"ש; 17 בדצמבר 1939 - י"ז באדר ה'תשס"ט; 13 במרץ 2009) היה הרב הראשי וראש אבות בתי הדין בפתח תקווה וראש ישיבת נחלת דוד.

לפי הרשום במשרד הפנים:

שמו הוא "שמעון ברוך סלמון" . היינו שמעון לפני ברוך ומשפתו לא סלומון אלא סלמון.

ותאריך לידה הוא יום קודם ביום שבת ד' בטבת ה'ת"ש  16 בדצמבר 1939.

ביוגרפיה
נולד לרב דוד סלומון, רבו של כפר אברהם (אז עדיין יישוב עצמאי), ולצפורה, בתו של הרב ישראל אריה ספיר, מרבני פתח תקווה. למד בישיבת אור ישראל לצעירים, ובהיותו בן 13 עבר ללמוד בישיבת חברון בירושלים.

לאחר נישואיו לרבקה לבית מנדלבוים עבר להתגורר בפתח תקווה. בשנת תשכ"ה (1965) הקים על שם אביו את "ישיבת נחלת דוד" בכפר אברהם וכיהן בה כראש ישיבה. לאחר פטירת אביו, שכיהן כרב שכונת כפר אברהם בפתח תקווה, ראש "חבר הרבנים שעל ידי הפועל המזרחי" וכראש הישיבה הטכנולוגית כפר אברהם, נבחר לכהן כרב השכונה, ואחיו הרב יעקב משה סלומון כיהן כראש הישיבה הטכנולוגית. בשנת תשל"ט נבחר לרב האשכנזי של פתח תקווה לצד עמיתו הספרדי הרב משה מלכה. לאחר פטירת הרב מלכה בתשנ"ז (1997) נשאר הרב סלומון לבדו בתפקיד רב העיר, עד לפטירתו בשנת תשס"ט (2009).

בצעירותו נטה הרב סלומון לציונות והיה חבר ב"חבר הרבנים שעל ידי הפועל המזרחי". אולם בעקבות ההתנגדות לפסק דין האח והאחות של הרב שלמה גורן פרש הרב סלומון מחברותו בוועד רבני הפועל המזרחי, שבראשו עמד אז הרב שלמה גורן, ובשנים שלאחר מכן תמך בהקמת דגל התורה על ידי הרב שך.

הרב סלומון עמד בראש המאבק נגד פתיחת קולנוע היכל בשבת, ועמדותיו היו נחשבות למחמירות, דבר שהתבטא במתן הכשרות לעסקים בעיר על ידי המועצה הדתית. תקופה מסוימת נמנע הרב סלומון מלחתום על תעודות כשרות אף על פי שהוא נדרש לעשות זאת על פי החוק.

נפטר בי"ז באדר ה'תשס"ט ונקבר בבית הקברות סגולה בפתח תקווה.

מתלמידיו

 הרב יוסף וידמן, ר"מ בישיבת 'נחלת דוד'
 הרב יונה ולר, ראש כולל 'בית הדסה'
 הרב שלמה בקשט, הרב הראשי לאודסה והמחוז (אוקראינה)
 הרב שלמה כ"ץ ראש ישיבת 'חברון כנסת ישראל'
 הרב משה צוקר ר"מ ישיבת 'תורה אור'
 הרב משה פינטו, ראש ישיבת 'פאר משה'

קישורים חיצוניים 

 
 סמל למסירות נפש לתורה כתבה באתר בחדרי חרדים
 
  משיעורי הרב ברוך שמעון סלומון, לצפייה באתר בינינו

הערות שוליים 

בוגרי ישיבת חברון כנסת ישראל
פתח תקווה: רבנים ראשיים
ראשי ישיבה ליטאים בישראל
משפחת מנדלבוים
אישים הקבורים בבית הקברות סגולה
ברוך שמעון
משפחת ספיר
בוגרי ישיבת אור ישראל לצעירים
אבות בתי דין
ישראלים שנולדו ב-1939
ישראלים שנפטרו ב-2009